text: Brim spælir Beatles-konsert í Klaksvík
text: #000001
text: Tónleikabólkurin Brim úr Vestmanna tulkar sangir hjá The Beatles. Í fjør vóru teir bodnir at vera við á serligu Beatles vikuni í Liverpool, og teirra framførsla var so góð, at fyrireikararnir hava biðið teir koma aftur í ár. Víðagitna Beatles vikan í Liverpool er síðst í august, men áðrenn tað fer Brim at spæla á Summar Festivalinum í Klaksvík. Teir fara at framføra Beatles sangir – og tað verður líknandi framførsla, sum teir fara at hava í Liverpool nakrar vikur seinni. Hetta verður ein heilt serlig løta á festivalinum, har mætasti poppbólkurin í søguni verður heiðraður. Brim fer eitt nú at spæla sangir sum "Can't Buy Me Love", "Rock 'n Roll Music", "Don't Let Me Down", "A Hard Day's Night", "All my Loving" og "Paperback Writer". Tónleikarar í Brim eru Vagnur Streymoy, Jónsvein á Rógvu, Dávur Magnussen, Jóan Pauli Magnussen og Sergio Muñoz.
text: #000003